Publication: Magyar Közlöny
Issue: MK-2011-74 (Year: 2011, Number: 74)
Era: contemporary
Section: valamint egyes törvényi rendelkezések megállapításáról szóló 2004. évi XXIX. törvény szerinti panaszt a panasszal
Paragraph Index: 116

26. § Az Eütv. 112/A. § (1) és (2) bekezdése helyébe a következõ rendelkezés lép: „(1) A mûködési nyilvántartásba történõ bejegyzés iránti kérelem benyújtásával egyidejûleg az egészségügyi dolgozó hatósági bizonyítvánnyal igazolja azt a tényt, hogy nem áll olyan bûncselekménnyel kapcsolatosan a büntetett elõélethez fûzõdõ hátrányos jogkövetkezmények hatálya alatt, amely miatt egy évet meghaladó végrehajtandó szabadságvesztésre ítélték, illetve nem áll az egészségügyi tevékenység folytatását kizáró foglalkoztatástól eltiltás hatálya alatt, vagy kéri, hogy e tények fennállására vonatkozó adatokat a bûnügyi nyilvántartó szerv a mûködési nyilvántartást vezetõ szerv részére – annak a mûködési nyilvántartásba történõ bejegyzés iránti kérelme elbírálása céljából benyújtott adatigénylése alapján – továbbítsa. Az adatigénylés során a mûködési nyilvántartást vezetõ szerv a (2) bekezdésben meghatározott adatokat igényelhet a bûnügyi nyilvántartó szervtõl.

Source: https://magyarkozlony.hu/hivatalos-lapok/82da21fea22507f96075b0cb3e4293d4b9f65462/dokumentumok/d3c824f8455f243b2d787d9241c755d4f90d60f0/letoltes